**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2018-11-08 Nr. TAR1-153

Posėdis įvyko 2018 m. spalio 31 d. (15:00 val.)

Posėdžio pirmininkas Jurgita Choromanskytė, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas

Posėdžio sekretorius Aistė Andruškevičiūtė, Jaunimo reikalų koordinatorė.

Dalyvavo: ­­­­­­­­­­­­­­­­­­­­­­Jurgita Choromanskytė, Genutė Kalvaitienė, Nijolė Laužikienė, Jolanta Mileškienė, Tomas Eikinas, Indrė Butenienė, Modestas Vaikšnoras (vietoje Angelės Lileikienės), Violeta Petrušienė, Virginija Kazakauskienė.

DARBOTVARKĖ:

1. Dėl Stipendijų talentingiems ir gabiems Klaipėdos aukštųjų mokyklų I kurso studentams konkurso apžvalgos;
2. Dėl Klaipėdos m. savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams konkurso apžvalgos.

1. SVARSTYTA. Dėl Stipendijų talentingiems ir gabiems Klaipėdos aukštųjų mokyklų I kurso studentams konkurso apžvalgos.

A. Andruškevičiūtė pasidalino informacija, kad 2018 m. pirmą kartą įvyko stipendijų konkursas. Iš viso buvo pateiktos 94 paraiškos. Iš jų atrinkta 40 studentų, kuriems buvo paskirtos stipendijos. Konkurso metu buvo susidurta su problemomis:

1) Nepatogus paraiškų priėmimo ir suvedimo į sistemą būdas;

2) Trūko aiškių kriterijų vertinant studentus;

3) Daug studentų buvo su vienodais stojamaisiais balais ir nemaža studentų dalis su labai žemu stojamuoju balu;

4) Nemaža dalis ištęstinių ir nebe pirmą kartą studijuojančių studentų;

5) Sunku buvo įvertinti visuomeninę veiklą, nes daugeliui tai neaiški sąvoką ir pridėti dokumentai prie paraiškų daugeliu atveju buvo netinkami.

KMART narių siūlymas yra keisti ir patobulinti nuostatus, kad būtų kuo mažiau susiduriama su šiomis nurodytomis problemomis. Siūlymai:

1) Nuostatuose nurodyti, kad stipendijas gali teikti studentai, kurie įstoję pirmą kartą į nuolatines studijas.

2) Nuostatuose nurodyti, kad stipendijas gali gauti jauni žmonės iki 29 m. remiantis Jaunimo politikos pagrindų įstatymu.

3) Nuostatuose nurodyti, kad stipendijas gali teikti studentai, kurių stojamasis balas yra ne žemesnis negu 6 .

4) Nuostatuose paaiškinti remiantis nevyriausybinių organizacijų įstatymu, kaip traktuojama visuomeninė veikla.

5) Pridėti punktą, kad asmenys norintys gauti stipendiją turi parašyti motyvacinį laišką.

Taip pat pabrėžta, kad KMART turi atsižvelgti į studijų krypčių grupes. Nuspręsta iki kito posėdžio surinkti informaciją apie aukštųjų mokyklų vykdomas studijų programas. Už informacijos surinkimą atsakinga Aistė Andruškevičiūtė. Tai pat pasiūlyta peržiūrėti visas Klaipėdos m. savivaldybėje egzistuojančias strategijas.

NUTARTA: Atnaujinti Stipendijų talentingiems ir gabiems Klaipėdos aukštųjų mokyklų I kurso studentams nuostatus:

1) Nuostatuose nurodyti, kad stipendijas gali teikti studentai, kurie įstoję pirmą kartą į nuolatines studijas.

2) Nuostatuose nurodyti, kad stipendijas gali gauti jauni žmonės iki 29 m. remiantis Jaunimo politikos pagrindų įstatymu.

3) Nuostatuose nurodyti, kad stipendijas gali teikti studentai, kurių stojamasis balas yra ne žemesnis negu 6 .

4) Nuostatuose paaiškinti remiantis nevyriausybinių organizacijų įstatymu, kaip traktuojama visuomeninė veikla.

5) Pridėti punktą, kad asmenys norintys gauti stipendiją turi parašyti motyvacinį laišką.

Nuostatų projektą pristatyti iki lapkričio 28 d.

Kitas posėdis numatomas lapkričio 28 d.

2. SVARSTYTA. Dėl Klaipėdos m. savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams konkurso apžvalgos.

A. Andruškevičiūtė informavo, kad buvo gauta 12 aukštųjų mokyklų darbų premijoms gauti. Iš viso atrinkta 10 absolventų premijai gauti. Pabrėžta, kad vykdant šį konkursą buvo susidurta su problema, kad daugelis darbų buvo nesusiję su Klaipėdos miestu, todėl buvo sunku tinkamai įvertinti darbus. Taip pat pabrėžta, kad darbus turėtų pristatyti ne aukštųjų mokyklų atstovai, o patys studentai. Pasiūlyta surengti konferenciją, kurios metu studentai galėtų pristatyti savo darbus.

NUTARTA. Pritarti idėjai, kad baigiamuosius darbus pristato patys absolventai.

|  |  |
| --- | --- |
| Posėdžio pirmininkas | Jurgita Choromanskytė |
|  | |
| Posėdžio sekretorius | Aistė Andruškevičiūtė |